《早寒》
宋代·毕仲游

十月清宵永，空斋已怯寒。霜篱飞叶密，风案拂沙乾。

晏叔狐裘稳，公孙布被完。檐澌方缀瓦，井冻渐封干。

饱食留鹰距，虚惊落雁翰。谁来沽酒饮，自笑典衣难。

想望存心曲，嘻吟恣笔端。河冰思泽国，路雪寄长安。

邑邑炉灰冷，荧荧烛烬阑。门前生计在，苇席称车单。

作者简介：毕仲游，郑州管城（今河南郑州）人。宋宰相毕士安曾孙。初以父荫补宗正寺太庙斋郎，熙宁三年与兄毕仲衍同举进士。后又任集贤校理，权太常博士等。其历仕神宗、哲宗、徽宗三朝，为官机敏干练、清廉独慎，颇有吏才。但因受党争牵连，仕途不坦，坎坷一生。与司马光、苏轼等多有交游，工于诗文，其文章精丽、雄伟博辩，议论时政切中时弊。著有《西台集》五十卷，已佚，清四库馆臣据《永乐大典》辑为二十卷。